Søndag eftermiddag er der sket et frontalt sammenstød mellem to biler på Flejsborgvej ved Farsø. Der er fem tilskadekomne efter ulykken.

To biler kørte frontalt sammen på Flejsborgvej ved Farsø søndag eftermiddag. Der er fem tilskadekomne efter ulykken, de er alle på vej til Aalborg sygehus. Lægehelikopteren blev tilkaldt til ulykken, men ingen personer blev fløjet fra stedet. Politi, ambulance og brandvæsen blev klokken 16.42 tilkaldt til ulykkesstedet. En person sad fastklemt i sin bil efter sammenstødet. Alle tilskadekomne meldes dog uden for livsfare. Ulykken skete, da den ene bil kom for langt over i den forkerte banehalvdel. Der var ikke spritus involveret i ulykken. Ifølge Nordjyllands Politi er årsagen til ulykken uopmærksomhed.